റെയില്വേ ബി ക്ലാസ് ഭൂമി പോക്കുവരവ് ചെയ്യാന് സംവിധാനം എറണാകുളം: വ്യക്തികള്ക്ക് ലേലം ചെയ്തു നല്കിയ റെയില്വേ ഭൂമി പോക്കുവരവ് ചെയ്യുന്നതിന് സൗകര്യമൊരുക്കും. മന്ത്രി പി. രാജീവിന്്റെ അധ്യക്ഷതയില് ചേര്ന്ന റെയില്വേ ബി ക്ലാസ് ഭൂമി പോക്കുവരവുമായി ബന്ധപ്പെട്ട യോഗത്തിലാണ് തീരുമാനം. ഇടപ്പള്ളി നോര്ത്ത്, സൗത്ത് വില്ലേജുകളിലായുള്ള ഭൂമി സംബന്ധിച്ച രേഖകള് തൃക്കാക്കര നോര്ത്ത് വില്ലേജിലാണുള്ളത്. ഇങ്ങനെ ഭൂമി ലഭിച്ചവര്ക്ക് കേന്ദ്ര സര്ക്കാര് ഭൂമി എന്ന് തണ്ടപ്പേരുള്ളതിനാല് ഈ ഭൂമിക്ക് കരമടയ്ക്കാനോ പോക്കുവരവ് നടത്താനോ കഴിഞ്ഞിരുന്നില്ല. റീസര്വേക്കു ശേഷമാണ് ഭൂമിയുടെ തണ്ടപ്പേരില് മാറ്റം വന്നത്. ഭൂവുടമകള് നേരത്തേ കരമടച്ച രസീത് ഹാജരാക്കിയാല് കരം അടയ്ക്കാവുന്നതാണ്. പോക്കുവരവിന് വില്ലേജ് ഓഫീസില് അപേക്ഷ നല്കാവുന്നതാണ്. നിലവില് ലഭിച്ചിട്ടുള്ള അപേക്ഷകള് ഉടന് തീര്പ്പാക്കാനും തീരുമാനമായി. യോഗത്തില് ഹൈബി ഈഡന് എം.പി., എം എല് എ മാരായ പി.ടി. തോമസ്, ടി.ജെ. വിനോദ്, കൊച്ചി മേയര് അഡ്വ. എം. അനില് കുമാര്, ജില്ലാ കളക്ടര് ജാഫര് മാലിക്, സബ് കളക്ടര് വിഷ്ണു രാജ്, ഡെപ്യൂട്ടി കളക്ടര് കെ.ടി. സന്ധ്യാദേവി, റെയില്വേ ഏരിയ മാനേജര് നിതിന് നോര്ബര്ട്ട് തുടങ്ങിയവര് പങ്കെടുത്തു. The post റെയില്വേ ബി ക്ലാസ് ഭൂമി പോക്കുവരവ് ചെയ്യാന് സംവിധാനം first appeared on MalayalamExpressOnline.